
1.Asjaolud ja menetluskäik
Narva linnas asuval Heina tn 74 maaüksusel paiknevate ehitiste teenindamiseks vajalikule maale hoonestusõiguse seadmiseks on 23.12.1998 esitanud avalduse ehitiste omanik Veera Nikitenko. Narva Linnavalitsus võttis vastu 14.08.2001  korralduse nr 1387-k „aü Jubileinõi Aiad, Heina tn 74 maa riigiomandisse jätmine hoonestusõiguse seadmise eesmärgil “ . Veera Nikitenko esitas Maavalitsusele 30.04.2016 taotluse Heina tn 74 maaüksuse erastamiseks.  Ida-Viru Maavalitsus palub oma 03.05.2016 kirjas nr 8-3/2016/1966-2 Narva Linnavalitsuselt otsust koha-aadressil Heina tn 74 paiknevate ehitiste  teenindamiseks vajaliku maa suuruse ja piiride määramise kohta. 
Maakatastri seaduse § 20 lõike  53 kohaselt maaüksused registreeritakse katastris vastavalt ühistu kinnitatud krundijaotusplaanile. 
2. Õiguslikud alused
 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise kord” punkti 12 kohaselt on linna- või vallavalitsus määrab ehitise teenindamiseks vajaliku maa suuruse ja piirid.
3.Otsus

Määrata  Heina tn 74 koha-aadressil paiknevate ehitiste  teenindamiseks vajaliku maa suuruseks 588 m2 ja piirid vastavalt maakatastris 1998.a. kinnitatud aiandusühistu JUBILEINÕI AIAD krundijaotusplaanile.
4. Rakendussätted
4.1.  Korraldus jõustub seadusega sätestatud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

